open-index/open-wikipedia-markdown huggingface dataset:
Pauliina Kokkonen

**Pauliina Kokkonen** (s. 23. tammikuuta 1981 Järvenpää) on suomalainen laulunopettaja ja laulaja.

Kokkonen on Scandinavian Music Group -yhtyeen taustalaulaja. Hän on kiertänyt yhtyeen mukana keikoilla vuonna 2007 julkaistua *[[Missä olet Laila?]]* -levyä seuranneesta kiertueesta lähtien. Vuodesta 2008 Kokkonen on ollut yhtyeen virallinen jäsen. Kokkonen on kuulunut myös viisihenkiseen a cappella -lauluryhmään Viisi.

Kokkonen julkaisi ensimmäisen sooloalbuminsa *[[Valveilla]]* huhtikuussa 2019. Soololevyään ennen hänellä oli folkahtavaa poprokkia esittänyt Pauliina Kokkonen & Veljet -niminen yhtye. Yhtyeen kappaleet olivat Kokkosen omia sävellyksiä ja sanoituksia Pauliinan itsensä lisäksi kirjoittivat muun muassa Kauko Röyhkä ja Kyösti Salokorpi. Yhtyeen kappaleista ”Lintu lentää pian pois” oli vuonna 2013 taustamusiikkina *[[Klikkaa mua]]* -draamasarjan seitsemännessä jaksossa. Virallisesti yhtyeeltä ei julkaistu kappaleita.

Kokkonen vierailee myös muun muassa Olavi Uusivirran kappaleella ”Tuhat vuotta sitten”.

## Yksityiselämä
Pauliina Kokkonen on Scandinavian Music Groupin laulajan Terhi Kokkosen nuorempi sisar. Heillä on myös vanhempi sisar, näyttelijä Minna Puolanto.

## Lähteet

## Aiheesta muualla
* 
*
Korvajärvi

**Korvajärvi** tarkoittaa seuraavia asioita:

*Korvajärvi, järvi Jalasjärvellä
*Korvajärvi, järvi Kankaanpäässä
*Korvajärvi, järvi Ranualla
*Päivi Korvajärvi, suomalainen sosiaalipsykologi ja työelämän tutkija
NASDAQ-100-indeksi

**Nasdaq-100-indeksi** on yhdysvaltalainen pörssi-indeksi, jossa on mukana sata suurinta Nasdaqissa olevaa yritystä. Sitä ei pidä sekoittaa Nasdaq Composite -indeksiin, johon kuuluvat kaikki Nasdaqin lähes 3&nbsp;000 yritystä, ja jota seurataan mediassa useammin kuin Nasdaq-100-indeksiä.

Kaikki Nasdaq-johdannaiset kuten optiot, futuurit ja pörssinoteraatut rahastot (ETF) perustuvat Nasdaq-100:aan. 

Viisi suurinta osaketta Nasdaq-100:ssa edustavat noin 40% koko indeksistä.
Nämä ovat Apple, Google, Microsoft, Amazon ja Facebook, ja toukokuussa 2017 niiden osuus oli 42%. Suurimmat 25 yhtiötä edustavat 72% koko indeksistä.

## Koostumus
Indeksin yhtiöt 4. tammikuuta 2024:

* Adobe
* Advanced Micro Devices
* Airbnb
* Alphabet
* American Electric Power Company
* Amazon
* Amgen
* Analog Devices
* Ansys
* Apple
* Applied Materials
* ASML Holding
* AstraZeneca
* Atlassian
* Autodesk
* Automatic Data Processing
* Baker Hughes Company
* Biogen
* Booking Holdings
* Broadcom
* Cadence Design Systems
* CDW
* Cintas
* Cisco Systems
* Charter Communications
* Coca-Cola Europacific Partners
* Cognizant
* Comcast
* Constellation Energy
* Copart
* CoStar Group
* Costco
* CrowdStrike
* CSX
* Datadog
* Dexcom
* Diamondback Energy
* DoorDash
* Dollar Tree
* Electronic Arts
* Exelon
* Fastenal
* Fortinet
* GE HealthCare Technologies
* Gilead Sciences
* Globalfoundries
* Honeywell
* Idexx Laboratories
* Illumina
* Intel
* Intuit
* Intuitive Surgical
* Keurig Dr Pepper
* KLA Corporation
* Kraft Heinz
* Lam Research
* Lululemon Athletica
* Marriott International
* Marvell Technology
* MercadoLibre
* Meta
* Microchip Technology
* Micron Technology
* Microsoft
* Mondelez International
* MongoDB
* Monster Beverage
* Moderna
* Netflix
* Nvidia
* NXP Semiconductors
* Old Dominion Freight Line
* ON Semiconductor
* O'Reilly Auto Parts
* Paccar
* Palo Alto Networks
* Paychex
* PayPal
* PDD Holdings
* PepsiCo
* Qualcomm
* Regeneron Pharmaceuticals
* Roper Technologies
* Ross Stores
* Sirius XM
* Splunk
* Starbucks
* Synopsys
* T-Mobile US
* Take-Two Interactive
* Tesla, Inc.
* Texas Instruments
* Trade Desk
* Verisk Analytics
* Vertex Pharmaceuticals
* Walgreens Boots Alliance
* Warner Bros. Discovery
* Workday
* Xcel Energy
* Zscaler

## Lähteet

## Aiheesta muualla
* Koko päivitetty lista Nasdaq-100-yrityksistä
Frederick Nutter Chasen

**Frederick Nutter Chasen** (1896 Norfolk–1942 merellä Singaporen edustalla) oli englantilainen eläintieteilijä.

Chasen työskenteli Norwich Museumissa 1919–1921 yhteistyössä Frank Leneyn kanssa. Tammikuussa 1921 hänet nimitettiin *Raffles Museum*in apulaiskuraattoriksi Singaporeen ja 1932 museon johtajaksi. Hän toimi johtajana kuolemaansa saakka. Hän seurasi virassa Cecil Boden Klossia.

Chasen julkaisi runsaasti tieteellisiä kirjoituksia ja tiedonantoja Malesian linnuista. Vuonna 1936 hän julkaisi, yhdessä Herbert Christopher Robinsonin kanssa, kolmannen osan teoksesta *The Birds of the Malay Peninsula*, ja neljännen osan yksin vuonna 1939. Chasenin ehkä merkittävimmät kirjoitukset olivat kuitenkin luettelot Malesian linnuista ja nisäkkäistä (*Handlists of Malaysian Birds and Mammals*), jotka hän julkaisi *Bulletin of Raffles Museum*-sarjassa (numerot 11/1935 ja 15/1940). 

Chasen nimesi ja kuvaili linnuista muun muassa jaavantyllin (*Charadrius javanicus*) ja yhdessä Klossin kanssa siporanpöllösen (*Otus mentawi*). Nisäkkäistä hän nimesi ainakin kolme liito-oravalajia: sipurasaarenliiturin (*Hylopetes sipora*), jaavanliiturin (*Hylopetes bartelsi*) ja mentawainliiturin (*Iomys sipora*), viimeksi mainitun yhdessä Klossin kanssa.

Chasen kuoli laivan upottua sotatoimissa pian lähtönsä jälkeen lähellä Singaporea.

## Lähteet

* Muistokirjoitus
Marissa Tait

**Marissa Tait** (s. 27. toukokuuta 1979 San Diego, Kalifornia, Yhdysvallat) on yhdysvaltalainen näyttelijä. Hän näytteli Rebecca 'Becky' Moore -nimistä hahmoa saippuasarjassa ''Kauniit ja rohkeat'' tuotantokausilla 1999–2000.
Housujärvi

**Housujärvi** tarkoittaa seuraavia asioita:

*Housujärvi, järvi Enontekiöllä
*Housujärvi, järvi Jämsässä
*Housujärvi, järvi Kurikassa
*Housujärvi, suo Maalahdessa
*Housujärvi, järvi Puolangalla
*Housujärvi, järvi Ulvilassa
*Housujärvi, järvi Virroilla
*Iso Housujärvi, järvi Jyväskylässä
Hardstyle

**Hardstyle** on elektronisen tanssimusiikin tyylilaji, joka on sekoitus hard trancea sekä hardcore- ja ravemusiikkia. Hardstyle on hard dancen alalaji. Sille on gabberin tapaan tyypillistä äänekäs tasatahtia lyövä "säröistetty" bassorumpu, mutta on tempoltaan sitä huomattavasti hitaampaa ja melodisempaa, yleensä noin 140-150 bpm. Tunnettuja hardstylea edustavia yhtyeitä ja artisteja ovat muun muassa Zatox, B-Front, Wildstylez, Atmozfears, Brennan Heart sekä Noisecontrollers.

## Historia
Hardstyle on kehittynyt hard trancesta sekä gabber- ja ravemusiikista. Hardstyle on saanut myös vahvoja vaikutteita hard housesta ja jumpstylestä. Hardstylen uskotaan syntyneen Alankomaissa, missä järjestettiin ensimmäinen hardstyle-tapahtuma vuonna 1999 mutta juontaa juurensa kuitenkin Italian niemimaalle ja vuoteen 1998. Myös Melbourne Shuffle liitetään yleensä Hardstyle-musiikkiin.

## Tapahtumat
Nykyisin suurin hardstyle-tapahtuma on Alankomaissa järjestettävä Defqon.1. Defqon.1 on tanssimusiikkifestivaali, joka pidetään vuosittain Biddinghuizenissa, Hollannissa. Defqon.1-festivaalia organisoi yritys nimeltään Q-dance. Se keskittyy soittamaan rankempaa elektronista tanssimusiikkia: genrejä kuten Hardstyle, Jump, Hard Trance ja Hardcore.

Ensimmäinen Defqon.1 -festivaali pidettiin vuonna 2003, ja sen suosio on kiihtyvässä nousussa. Vuonna 2007 kaikki 30 000 lippua myytiin 90 minuutissa.

Suomessa hardstyle-tapahtumat ovat Helzinki Hardstyle Festival ja Utopia Festival. Kummatkin on järjestetty kaapelitehtaalla Helsingissä. Tapahtuma on vuosittain kovassa genren kuuntelijoiden suosiossa.
Cecil Boden Kloss

**Cecil Boden Kloss** (1877–1949) oli englantilainen eläintieteilijä.

1900-luvun alussa Kloss liittyi amerikkalaisen luonnontieteilijän William Louis Abbottin seuraan tutkimaan Aandamaanien ja Nikobaarien saariston eläimistöä. Vuodesta 1908 alkaen hän työskenteli Herbert Christopher Robinsonin alaisuudessa Kuala Lumpurin museossa. Vuosina 1923–1932 Kloss toimi *Raffles Museum*in johtajana Singaporessa.

Kloss nimesi ja kuvaili useita uusia nisäkäslajeja ja joitakin uusia lintulajeja, kuten vietnamintimalin (*Jabouilleia danjoui*) yhdessä Robinsonin kanssa ja siporanpöllösen (*Otus mentawi*) yhdessä Frederick Nutter Chasenin kanssa.

Klossin kunniaksi on nimetty useita kasvi- ja eläinlajeja, muun muassa pikkuharjakotka (*Spilornis klossi*).

## Lähteet
Hard NRG

**Hard NRG** on elektronisen tanssimusiikin tyylilaji. Hard NRG on myös hard dancen alalaji. Hard NRG muistuttaa eniten hard housea. Kuten muutkin hard dancen alalaijit, myös hard NRG on tasatahtista. Hard NRGssä on hardcoren verrattuna enemmän mm. sähköistä säröä, joka muistuttanee hieman säröisten äänten takia myös freeformia. Nopeus on suunnilleen 160-180 bpm. Suomen tunnetuin hard NRG -DJ on kansainvälisestikin tunnettu DJ Proteus.
Korvajärvi (Jalasjärvi)

**Korvajärvi** on pieni järvi Kurikan kunnassa, entisen Jalasjärven kunnan länsiosan Korvajärvenkylässä. Pinta-alaa järvellä on 0,73531 neliökilometriä, ja se on Kyrönjoen valuma-alueen 18. suurin järvi. Järven eteläosassa sijaitsee uimaranta. Korvajärven rannalla on viisi loma-asuntoa (vuonna 2005).

Lähellä järven länsi- ja pohjoisrantaa sijaitsee turvetuotantoalueita. Tuotantoalueiden ja järven välissä on metsäinen suojavyöhyke, joka vähentää tuotantoalueilta tulevia pölyhaittoja.

## Lähteet

## Aiheesta muualla

*Ilmakuvia järvestä
Teppo Kivelä

**Teppo Jaakko Samuli Kivelä** (s. 8. lokakuuta 1967 Espoo) on suomalainen entinen jääkiekkohyökkääjä, joka uransa aikana pelasi kymmenen kauden ajan SM-liigassa kaikkiaan neljässä joukkueessa. Lisäksi Kivelä pelasi kuuden kauden ajan ulkomailla Ruotsin, Italian ja Tanskan sarjoissa. Nykyisin hän toimii jääkiekkovalmentajana.

## Pelaajaura
Kivelä aloitti liigauransa kaudella 1984–1985 Jokereissa. Pelejä kertyi 11 ja niissä yksi maali ja yksi syöttö. Myös seuraava kausi kului Jokereissa, kunnes Kivelä kaudeksi 1986–1987 siirtyi I-divisioonaan Hämeenlinnan Pallokerhoon. Joukkue ylsi liigakarsintaan, mutta liigapaikka aukesi vasta seuraavalla kaudella, silloin suoraan ilman karsintoja. Kivelä oli HPK:n näiden kahden divisioonakauden yksi tärkeimmistä pelaajista ja teki 77 ottelussa 134 tehopistettä.

Kivelä jatkoi HPK:ssa myös liigassa, kaikkiaan neljän kauden ajan 1988–1992, ja sama tehokkuus jatkui: 171 runkosarjaottelussa tehopisteitä merkittiin 87 + 164 = 251. HPK jäi silti ilman mainittavaa menestystä lukuun ottamatta kautta 1990–1991, jolloin se voitti pronssia ja Kivelä sai parhaalle pistemiehelle myönnetyn Veli-Pekka Ketola -palkinnon. Kolmella viimeisellä HPK-kaudellaan Kivelä toimi joukkueen kapteenina. HPK-kausien jälkeen Kivelä pelasi liigassa kaksi kautta HIFK:ssa ja kaksi Ässissä ennen siirtymistään ulkomaille. Viimeisetkään liigavuodet eivät olleet Kivelälle henkilökohtaisesti huonoja, mutta HPK-aikojen tehopisteisiin hän ei enää yltänyt.

Kaudeksi 1996–1997 Kivelä siirtyi Ruotsin Elitserieniin Brynäsin joukkueeseen kolmeksi kaudeksi. Vielä ennen uransa päättymistä Kivelä pelasi yhden kauden Italiassa HC Milanon joukkueessa ja kaksi kautta Tanskan pääsarjassa Herning IK:n joukkueessa.

## Valmennusura
Pelaajauransa jälkeen Kivelä piti yhden välivuoden ja ryhtyi sitten HPK:n A-juniorijoukkueen päävalmentajaksi. Tätä kesti yhden kauden ajan. Seuraavat kuusi kautta Kivelä oli sivussa valmennustehtävistä kunnes sai paikan Italiasta HC Pustertal-Val Pusterian miesten joukkueen apuvalmentajana ja U18 joukkueen päävalmentajana. Kahden vuoden yhdistelmäroolin jälkeen hänestä tuli Pusterian miesten päävalmentaja yhden kauden ajaksi. Seuraavana vuonna tammikuussa hän korvasi Joe Westin Italian Serie B:ssa Neumarkt-Egnan päävalmentajana. 

Kaudella 2014–2015 Kivelä oli jälleen sivussa valmentajan tehtävistä. Välivuoden jälkeen hän sai pestin Itävaltaan Grazin apuvalmentajaksi.

Kaudella 2016–2017 Kivelä sai potkut Grazista joulukuussa ja toimi sen jälkeen Italian maajoukkueen apuvalmentajana Olympiakarsinnoissa sekä MM-turnauksessa. Kaudesta 2017–2018 Kivelä on valmentanut italialaista HC Fassaa Alppiliigassa.

Kaudella 2020–2021 hän tulee valmentamaan Swiss Leaguessa pelaavaa EHC Winterthuria.

## Tilastot

## Lähteet
*
*
*

### Viitteet
Mortal Kombat 4

**Mortal Kombat 4** on Midway Gamesin kehittämä ja julkaisema taistelupeli. Peli on Mortal Kombat -sarjan viides peli, spinoff *Mortal Kombat: Mythologies Sub-Zero* mukaan laskettuna. MK4 julkaistiin vuonna  kolikkopelinä ja myöhemmin myös Game Boy Color-, Nintendo 64- ja PlayStation-konsoleille sekä Windowsille. Mortal Kombat 4 oli sarjan ensimmäinen 3D-grafiikkaa käyttävä peli. Pelissä on 16 ottelijaa ja sen päivitetyssä painoksessa *Mortal Kombat Gold* on noiden lisäksi kuusi lisähahmoa, eli Kitana, Mileena, Cyrax, Kung Lao ja salahahmo Sektor.

## Lähteet

## Aiheesta muualla
* 
* 
* 
*
Sean Garrett

**Sean Garrett** (s. 30. maaliskuuta 1979 Atlanta, Georgia, Yhdysvallat) on yhdysvaltalainen laulaja, lauluntekijä ja musiikkituottaja.

## Diskografia
### Albumit
* *Turbo 919* (2008)

### Singlet
* "Grippin'" (mukana Ludacris) (2008)

#### Vierailijana
* "What Them Girls Like" (Ludacris mukana Chris Brown & Sean Garrett) (2008)
* "Away" (Enrique Iglesias mukana Sean Garrett) (2008)
Kelly Preston

**Kelly Kamalelehua Smith** (), tunnettiin julkisuudessa nimellä **Kelly Preston**, oli yhdys­valtalainen näyttelijä ja malli.

## Varhainen elämä

Kelly Kamalelehua Smith syntyi Honolulussa vuonna 1962. Hänen äitinsä Linda Carlson työskenteli terveys­keskuksen hallinnossa. Kellyn maatalous­yrityksessä työskennellyt isä kuoli hukkumisonnettomuudessa hänen ollessa kolme­vuotias. Prestonin äiti meni uusiin naimisiin henkilöstöjohtaja Peter Palzisin kanssa. Palzis myös adoptoi Prestonin. Preston kasvoi Havaijilla, mutta asui viisi­vuotiaana 15&nbsp;kuukautta Irakissa ja myöhemmin myös Australiassa, jossa hän kävi pääosan kouluaan. Hän suoritti koulun loppuun Honolulun Punahou Schoolissa 1980 ja opiskeli sen jälkeen draamaa ja teatteria Etelä-Kalifornian yliopistossa.

## Ura

Kelly Palzis päätyi 16-vuotiaana Australiassa asuessaan viihdealalle, kun eräs muoti­valo­kuvaaja huomasi hänet. Tämä hankki hänelle töitä mainoksista ja sekä muita pikkurooleja. Palzis teki mallin­töitä vuoteen 1983 asti, jolloin hän ryhtyi täysi­päiväiseksi näyttelijäksi. Näihin aikoihin hän alkoi käyttää taiteilijanimeä Kelly Preston.

Prestonin elokuvaura alkoi teinikomedioista 1980-luvulla. Sittemmin hän teki merkittäviä rooleja useissa menestyselokuvissa. Elokuvarooliensa lisäksi Preston esiintyi televisiossa sekä Maroon 5 -yhtyeen ”She Will Be Loved” -kappaleen musiikki­videolla. Hän toimi myös Neutrogenan keulakuvana.

## Yksityiselämä

Preston oli naimisissa näyttelijä Kevin Gagen kanssa vuosina 1986–1988. Sittemmin hän tapaili muun muassa Charlie Sheenia ja George Clooneyta ennen kuin meni naimisiin näyttelijä John Travoltan kanssa syksyllä 1991. Hän kuului yhdessä miehensä kanssa skiento­logikirkkoon. Paris­kunta sai kolme lasta. Heidän esikoispoikansa Jett oli autismin kirjolla ja kuoli 16-vuotiaana epileptiseen kohtaukseen perheen loma-asunnolla Bahamalla tammi­kuussa 2009.

Preston osallistui skiento­logiaan liittyvän Citizens Commission on Human Rightsin eli CCHR:n toimintaan. Järjestö vastustaa psykiatrian väärin­käytöksiä. Hän oli vieraana ruotsalaisen Kommittén för mänskliga rättigheterin vuosipäivillä 2007 Kirstie Alleyn ja Priscilla Presleyn kanssa, ja CCHR myönsi hänelle kunnian­osoituksen toiminnastaan, kuten laki­ehdotuksista lääkärien lapsille määräämien pillereiden vaaroista tiedottamisesta vanhemmille.

Preston kuoli heinä­kuussa 2020 sairastettuaan kaksi vuotta rintasyöpää.

## Valikoitu filmografia

* *[[Identtiset kaksoset (elokuva)|Identtiset kaksoset]]* (1988)
* *[[Jerry Maguire – elämä on peliä]]* (1996)
* *[[Rakkaudesta peliin]]* (1999)
* *[[Death Sentence]]* (2007)

## Lähteet

## Aiheesta muualla

*
Live at the Rainbow

**Live at the Rainbow** on Iron Maidenin livevideo, joka julkaistiin toukokuussa 1981. Videonauha äänitettiin 21. joulukuuta 1980 ja se oli Iron Maidenin ensimmäinen videojulkaisu. Nauha julkaistiin VHS:nä ja Betamaxina (vain Japanissa). Nauha sisältää myös aikaisempia Iron Maidenin konsertteja kitaristi Adrian Smithin kanssa.

Konsertti on myös *[[The Early Days]]* -DVD:n ensimmäisellä levyllä.

## Kappaleet
# "Ides of March"
# "Wrathchild"
# "Killers"
# "Remember Tomorrow"
# "Transylvania"
# "Phantom of the Opera"
# "Iron Maiden"

## Soittajat
* Paul Di'Anno - laulu
* Dave Murray - kitara
* Adrian Smith - kitara
* Steve Harris - basso
* Clive Burr - rummut
Witchblade

**Witchblade** on yhdysvaltalainen Top Cow Productionsin julkaisema sarjakuvasarja. Sarja alkoi vuonna 1995 ja kotimaassaan se jatkuu yhä. Suomessa Witchbladea julkaisi Egmont Kustannus vuosina 1999–2004. Witchbladen ovat kehittäneet Marc Silvestri, David Wohl, Brian Haberlin, Christina Z ja Michael Turner.

## Juoni

Witchblade kertoo newyorkilaisesta poliisinaisesta Sara Pezzinistä. Hän on työssään kovapintainen eikä kaihda rankempiakaan otteita, mutta on silti varsin oikeudenmukainen. Sattumien kautta Sara päätyy parinsa Michael Yeen kanssa eräänä iltana hylättyyn Rialton teatteriin - paikkaan, jossa muuan pörssihai Kenneth Irons järjestää koetilaisuuden Witchbladen, mystisen taikavoimia omaavan hansikkaan, käytöstä. Ironsin haave on nimittäin jo kauan ollut hallita hansikkaan mittaamattomia voimia, mutta Witchblade päättää itse, kenen kosketusta se tottelee ja siksi Irons yrittää löytää hansikkaan voimia hallitsevan avustajan. Sara saa Witchbladen haltuunsa, mutta hänen parinsa menettää henkensä tulitaistelussa. Sara vierastaa hansikasta, koska sillä selvästi on oma tahto, mutta Witchblade on valinnut Saran ja hänen on vain opittava elämään sen kanssa.

## Cross-overit
Oman sarjansa lisäksi Sara Pezzini ja Witchblade ovat toimineet cross-over-pareina muun muassa *[[Tomb Raider]]* -sarjan Lara Croftin ja *[[The Darkness (sarjakuva)|The Darkness]]* -sarjan Jackie Estacadon kanssa. Lara Croft esiintyikin sarjakuvahahmona ensimmäisen kerran juuri Sara Pezzinin kanssa Witchbladen sivuilla, ennen kuin muutamaa vuotta myöhemmin sai oman lehtensä. Naiskaksikko seikkaili debyyttinsä jälkeen vielä muutaman kerran yhdessä. Jackie Estacadoa sen sijaan on nähty Sara Pezzinin parissa useamminkin.
Behind the Iron Curtain

**Behind the Iron Curtain** on Iron Maidenin videojulkaisu vuodelta 1984. Video julkaisuformaatit olivat VHS, Betamax, Laserdisc ja VHD. Videolla on materiaalia yhtyeen konsertista Itä-Eurooppasta vuonna 1984. Esiintymispaikat olivat Unkarista, Puolasta ja Jugoslaviasta. Video sisältää kaksi musiikkivideota *[[Powerslave]]*-albumilta, kaksi live-esiintymistä ja yhtyeen jäsenten haastattelun.

Videolla on MPAA-ikäraja ja on 30 minuuttia pitkä. 60 minuutin julkaisu on *[[Live After Death (video)|Live After Death]]in* toisella DVD:llä.

## Kappaleet
# "2 Minutes to Midnight"
# "Aces High"
# "Hallowed Be Thy Name (live)"
# "Run to the Hills (live)"

## Soittajat
* Bruce Dickinson - laulu
* Dave Murray - kitara
* Adrian Smith - kitara
* Steve Harris - basso
* Nicko McBrain - rummut

## Lähteet
Erik Domaschke

**Erik Domaschke** (s. 11. marraskuuta 1985 Leipzig) on Saksassa syntynyt jalkapalloilija, joka muutti neljävuotiaana Ranskaan. Hän on 177 cm pitkä ja painaa 70 kg. Tällä hetkellä Domaschke pelaa Bayer 04 Leverkusenissa.
Hän on pelipaikaltaan maalivahti.

## Lähteet
Tintín Márquez

**Tintín Márquez** (s. 7. tammikuuta 1962) on espanjalainen jalkapallovalmentaja ja entinen keskikenttäpelaaja. Tammikuusta 2018 lähtien hän on toiminut Al Wakrahin päävalmentajana.

## Ura pelaajana

Márquez aloitti jalkapalloilijan uransa piskuisessa barcelonalaisseura FC Martinencissa, josta siirtyi 1980 RCD Espanyolin organisaatioon. Hän pelasi seurassa uransa menestyksekkäimmät vuodet. Uransa ensimmäiset vuodet hän vietti lainalla CE Sababellissa ja CE Sant Andreussa. Kaikkiaan hän kantoi Espanyolin peliasua kuuden kauden ajan Espanjan pääsarjassa. 29 liigamaalia viimeistelleen Márquezin ikimuistoisimpiin otteluihin kuuluu hattutempun iskeminen 5–3 derbyvoitossa FC Barcelonasta. 

Espanyol eteni 1988 UEFA Cupin finaaliin asti, mutta seuran silloinen päävalmentaja Javier Clemente ei antanut Márquezille peliaikaa finaalissa ja kauden päätteeksi 26-vuotias keskikenttäpelaaja jätti seuran. Uransa viimeiset kuusi kautta Márquez pelasi Segunda Divisiónissa UE Figueresin paidassa.

## Ura valmentajana

Márquez aloitti valmennusuransa vuonna 1997 Espanjan kolmanneksi ylimmällä sarjatasolla pelanneessa CE Europassa. Márquez nousi otsikoihin, kun piskuinen seura voitti itsensä FC Barcelonan Katalonian Cupissa 1997/98. Saman kauden jälkeen hän palasi takaisin RCD Espanyoliin siirtyen seuran nuorisovalmentajaksi. 

Valmennettuaan kuuden kauden ajan Espanyolin junnuja ja reservijoukkuetta, hän nousi lopulta vuonna 2004 ykkösjoukkueen kakkosvalmentajaksi. Hän toimi kakkosvalmentajana neljä kautta Miguel Ángel Lotinan ja Ernesto Valverden alaisuudessa. Yhteistyön suurin saavutus oli Copa del Reyn voitto kaudella 2005/06 Lotinan toimiessa päävalmentajana.

Toukokuussa 2008 Márquez nousi vihdoin Espanyolin päävalmentajaksi Valverden lähdettyä Kreikkaan. 

Kausi päävalmentajana ei kuitenkaan sujunut positiivisissa merkeissä. Kehnot otteet ovat pudottaneet seuran kauas kärjestä. Lopulta seurajohto sai tarpeekseen ja 13.  kierroksella kärsitty 0–1 kotitappio sarjanousija Sporting Gijónille jäi Márquezin viimeiseksi otteluksi Espanyolin peräsimessä. 

Lokakuussa 2009 hän palasi valmennustehtäviin siirryttyään Segunda Divisiónissa pelaavan CD Castellónin päävalmentajaksi.  Márquezin pesti päättyi potkuihin huhtikuussa 2010. 

Heinäkuussa 2012 Márquezista tuli Belgian 2. divisioonassa pelaavan KAS Eupenin päävalmentaja.  Espanjalainen luotsasi Eupenin kaudella 2012/13 sarjassa kahdeksanneksi. Kaudella 2013/14 Eupen sijoittui sarjassa toiseksi, mutta nousi pääsarjaan kariutui nousukarsintasarjaan. Márquez jätti seuran maaliskuussa 2015.

Kesällä 2017 Márquez palasi valmennustehtäviin Sint-Truidense VV:n päävalmentajana. Pesti päättyi kuitenkin potkuihin vain 53 päivää nimityksen jälkeen. Taustalla olivat erimielisyydet seurajohdon kanssa.

Tammikuussa 2018 Márquezista tuli qatarilaisen Al Wakrahin päävalmentaja.

## Lähteet
Video Pieces

**Video Pieces** on Iron Maidenin toinen videojulkaisu, joka julkaistiin vuonna 1983 VHS:nä, Betamaxina, LaserDiscinä ja Japanissa ainoastaan VHD:nä. Julkaisu sisältää neljä Iron Maidenin videota. Julkaisun kansi ei sisältänyt yhtyeen maskotin Eddien kuvaa. 

## Kappaleet
# "Run to the Hills"
# "The Number of the Beast"
# "Flight of Icarus"
# "The Trooper"

## Soittajat
* Bruce Dickinson - laulu
* Dave Murray - kitara
* Adrian Smith - kitara
* Steve Harris - basso
* Clive Burr - rummut kappaleissa "The Number of the Beast" ja "Run to the Hills").
* Nicko McBrain - rummut kappaleissa "Flight of Icarus" ja "The Trooper").

## Lähteet
Sergije Krešić

**Sergije Krešić** (s. 29. marraskuuta 1946) on kroatialainen jalkapallovalmentaja ja entinen jalkapalloilija. Hän on luonut pitkän valmennusuran Espanjassa, ja toimi viimeksi kaudella 2009–2010 Las Palmasin valmentajana maan toiseksi korkeimmalla sarjatasolla Segunda Divisiónissa.

## Lähteet
Letitia Dean

**Letitia Dean** (s. 14. marraskuuta 1967 Potters Bar, Hertfordshire, Englanti) on englantilainen näyttelijä. Dean tunnetaan englantilaisesta 
EastEnders–televisiosarjasta jossa hän näytteli Sharon Rickmannia vaihtelevasti vuosina 1985–1995, 2001–2004 sekä 2005–2006.
Hän aloitti televisiossa esiintymisen vuonna 1982, vaikka näytellyt hän on jo vuodesta 1979.
Uuden-Seelannin parlamentti

**Uuden-Seelannin parlamentti** (, ) on Uuden-Seelannin lainsäädäntöelin. Se kokoontuu maan pääkaupungissa Wellingtonissa. 

Vaaleilla valittuja edustajia parlamentissa on lähtökohtaisesti 120 ja vaalit pidetään kolmen vuoden välein. 

## Historia ja kokoonpano
Ensimmäiset parlamenttivaalit Uudessa-Seelannissa pidettiin vuonna 1853. Vuodesta 1951 parlamentti on ollut yksikamarinen.  

Parlamentti () koostuu kahdesta osasta: hallitsijasta () ja edustajainhuoneesta (). Hallitsijalla tarkoitetaan Uuden-Seelannin kuningasta, Charles III:ta, jota edustaa maan kenraalikuvernööri. Hallitsija kutsuu parlamentin koolle ja tarvittaessa myös hajottaa sen. Hän myös antaa hallitsijan vahvistuksen uusille laeille. Edustajainhuone puolestaan muodostaa hallituksen ja säätää lakeja. 

Hallitus on vastuussa edustajainhuoneelle. Hallituksella on toimeenpanovalta ja se vastaa maan päivittäisten asioiden hoitamisesta.

Edustajainhuoneen 120 edustajasta 72 valitaan yhden edustajan vaalipiireistä enemmistövaalitavalla, ja loput 48 suljetulla listavaalilla suhteellisella vaalitavalla siten, että vaalipiireistä jo valitut edustajat otetaan huomioon, jolloin edustajainhuoneen lopullinen koostumus vastaa puolueiden saamia ääniä. Vaalipiireistä seitsemän on māoreille varattuja vaalipiirejä. Jos puolue voittaa vaalipiireistä enemmän paikkoja kuin mihin se listavaalin perusteella olisi oikeutettu, se saa pitää nämä lisäpaikkansa, jolloin edustajainhuoneessa voi olla enemmän kuin 120 edustajaa. Viimeksi näin kävi vuoden 2023 vaaleissa, jolloin edustajainhuoneeseen valittiin 123 edustajaa. Tämä on myös Uuden-Seelannin historian suurimman parlamentin paikkamäärältään.

Viimeisimmät vaalit pidettiin 2023, joiden jälkeen suurimmaksi puolueeksi nousi kansallispuolue. Joulukuussa 2023 parlamentin puhemieheksi valittiin kansallispuoluetta edustava Gerry Brownlee.

## Kansalaisten osallistuminen
Parlamentin piirissä toimii verkosto nimeltä ASPG (), johon kuuluu mm. parlamentaarikkoja, parlamentin työntekijöitä, aktiivisia kansalaisia ja tutkijoita Uudesta-Seelannista ja Australiasta. Verkoston tavoitteena on toimia foorumina, jolla keskustellaan parlamenttia koskevista ajankohtaisista asioista ja tuodaan niitä julki. Se järjestää seminaareja ja julkaisee sähköistä *Australasian Parliamentary Review* -lehteä.  

Joka kolmas vuosi järjestetään myös puoluepoliittisesti sitoutumaton nuorisoparlamentti (), jossa on 140 edustajaa. Tarkoituksena on esitellä nuorille, miten demokratia ja lainsäädäntötyö tapahtuu Uudessa-Seelannissa sekä antaa nuorille mahdollisuus tuoda esille itselleen tärkeitä asioita. Tapahtuman vastuutahona on Uuden-Seelannin sosiaaliministeriö, ja nuorisoparlamentti on toteutettu säännöllisesti vuodesta 1994 lähtien. Tuolloin tuli myös kuluneeksi 20 vuotta siitä, kun äänestysikärajaa laskettiin 18 vuoteen.  

## Lähteet

## Aiheesta muualla

* Viralliset sivut  
*ASPG:n kotisivut  
*Maorikansanedustajien protesti Uuden-Seelannin parlamentissa BBC News, marraskuu 2024
Tomáš Kůrka

**Tomáš Kůrka** (s. 14. joulukuuta 1981) on tšekkiläinen uransa päättänyt jääkiekkoilija, joka siirtyi kaudeksi 2014–2015 venäläiseen VHL-seura Sputnik Nižni Tagiliin. Hän on pelannut urallaan useassa eurooppalaisessa sarjassa ja Pohjois-Amerikassa sekä juniori- että ammattilaissarjoissa. 

Kůrka pelasi kaudella 2005–2006 SM-liigassa KalPassa. Kaudeksi 2006–2007 hän teki sopimuksen Ilveksen kanssa, mutta palasi vielä saman kauden aikana KalPaan. Kůrka vaihtoi vielä saman kauden aikana seuraa kolmannen kerran ja siirtyi tällä kertaa Södertäljeen pelaamaan Ruotsin Allsvenskaniin. Hän oli mukaan nostamassa seuraa Elitserieniin.

Kaudeksi 2007–2008 Kůrka siirtyi kotimaansa Extraligan České Budějoviceen. Hän aloitti vielä kauden 2009–2010 České Budějovice, mutta siirtyi kesken kauden HC Slavia Prahaan, kun hänellä oli vain lokakuulle 2009 kestänyt sopimus joukkueen kanssa. Kůrkan loppukausi meni Slavia Prahassa hyvin ja varsinkin pudotuspeleissä hän pelasi mainiosti. Vaikka Slavia Praha tippui jatkosta välierissä, niin Kůrka oli pudotuspelien toiseksi paras pistemies. Hän teki 16 ottelussa 18 pistettä.

Keväällä 2010 Kůrka sai hyvän kauden jälkeen monia sopimustarjouksia ulkomailtakin, mutta hän siirtyi kuitenkin HC Sparta Prahaan tehtyään joukkueen kanssa kaksivuotisen sopimuksen. Kausi Spartassa ei sujunut Kůrkalta enää niin hyvin, ja hänet lainattiin loppukaudesta HC Pardubiceen. Kaudeksi 2011–2012 Sparta lainasi Kůrkan takaisin Slavia Prahaan. Hän pelasi Slavia Prahassa lainalla tammikuun lopulle 2012. Hän oli joukkueen paras maalintekijä 13 osumallaan, kun HC Ocelaři Třinec hankki hänet joukkueeseensa.

Třinecissä Kůrka pelasi kevään 2012 ja siirtyi sen jälkeen Valko-Venäjän pääsarjan Šah’tsjor Salihorskiin. Helmikuussa 2013 Saksan DEL-liigan Krefeld Pinguine hankki hänet Salihorskista vahvistamaan joukkuettansa pudotuspelejä varten. Syyskuun 2013 Kůrka oli kuukauden mittaisella koesopimuksella Sveitsin NLB:n SCL Tigersissa, mutta hän ei saanut jatkoa sopimukseensa kuun jälkeen. Langnausta hän siirtyi Britannian EIHL-sarjan Cardiff Devilsiin. Loppukauden aikana Kůrka teki Cardiffissa 49 pistettä 40 runkosarjaottelussa. Seuraavaksi kaudeksi hän siirtyi Venäjän VHL-sarjan Sputnik Nižni Tagiliin. VHL:sta Kurka palasi takaisin Cardiffiin kaudeksi 2016―2016. Pelattuaan kauden Walesissa Kurka siirtyi Saksan Oberliigaan Rostock Piranhasin riveihin. Oberliigassa Kurka pelasi kolme kautta kunnes lopetti uransa keväällä 2020. Iso syy lopettamispäätökseen oli Korona-pandemian aiheuttama epävarmuus siitä, kuinka seuraavan kauden pelit saataisiin pelatuksi.

## Lähteet

### Viitteet
Turilasmaiset

**Turilasmaiset** (Scarabaeoidea) on kovakuoriaisiin (Coleoptera) kuuluva yläheimo. Se muodostaa oman **Scarabaeiformia**-osalahkonsa.

Yläheimoon kuuluvat kuoriaiset tunnistaa tuntosarvien rakenteesta, mistä on aikoinaan johtunut myös niiden vanha rinnakkaisnimitys liuskasarviset (Lamellicornia). Tuntosarvien viimeiset 3-7 jaoketta ovat laajentuneet etupuolelta enemmän tai vähemmän liuskamaiseen muotoon, ja yleensä kuoriainen pystyy kokoamaan ne myös tiiviiksi “nuijaksi“. Näin tuntosarviin mahtuu runsaasti aistimia, ja useilla yläheimon kovakuoriaisilla onkin erittäin tarkka hajuaisti. Yläheimoon kuuluu noin 35&nbsp;000 lajia, joista Suomessa on tavattu kuitenkin vain 66. Maailmasta löydetään joka vuosi noin 200 tähän ryhmään kuuluvaa uutta lajia.

Tavallisesti yläheimon jäsenet ovat melko vahvarakenteisia, ja ne kaivavat maata, lantaa, lahoa puuta ynnä muuta. Useimmat ovat myös taitavia lentäjiä.

## Taksonomia
Yläheimoon kuuluvia ryhmiä ja niiden keskinäisiä sukulaisuuksia tarkistetaan parhaillaan ja luokitteluissa on tietojen päivittyessä tapahtunut runsaasti muutoksia. Tästä syystä esimerkiksi osa alla olevan heimolistan tiedoista saattaa pian olla vanhentunut.

* Belohinidae
* Bolboceratidae
* Ceratocanthidae
* Diphyllostomatidae
* Sittiäiset Geotrupidae
* Glaphyridae
* Glaresidae
* Hybosoridae
* Kampasarviset Lucanidae
* Ochodaeidae
* Passalidae
* Pleocomidae
* Lehtisarviset Scarabaeidae
* Kesiäiset Trogidae

## Lähteet

## Aiheesta muualla
*ITIS: Scarabaeoidea 
*Kovakuoriaiset - Coleoptera (Insecta) (suomeksi)
Severi Paajanen

**Severi Paajanen** (s. 23. lokakuuta 1986 Turku) on uransa lopettanut suomalainen jalkapalloilija. Hän on pelipaikaltaan keskikenttäpelaaja.

Paajanen aloitti jalkapallon 5-vuotiaana Turun Nappulaliigan Linnan joukkueessa. FC Interiin hän siirtyi B-juniorina ja pääsi ajan myötä pelaamaan reservijoukkueeseen VG-62. Kun vuonna 2005 VG-62 putosi kakkoseen, päätti Paajanen hakea uuden seuran ja päätyi lopulta Tampereelle PP-70:een. Tampereella hän sai lisää kokemusta Ykkösen peleistä ja suoritti samalla armeijan. Hän palasi Interiin kaudeksi 2007 ja teki ensimmäisen maalinsa Veikkausliigassa FC Lahden verkkoon samana vuonna. 

Paajanen pelasi Interissä kausina 2007–2014 yhteensä 221 Veikkausliigan ottelua, joissa hän teki 20 maalia. Hän oli voittamassa Suomen-mestaruutta kaudella 2008 sekä saavuttamassa SM-hopeaa kausina 2011 ja 2012. Lisäksi Paajanen voitti Interissä Suomen Cupin 2009 ja oli häviämässä Suomen Cupin loppuottelua 2014.

Paajanen on ammatiltaan erityisopettaja.

## Lähteet

* Pocket Pointer - FC Interin asiakaslehti
* Pelaajaprofiili FC Interin sivuilla 

### Viitteet
Cant del Barça

**Cant del Barça** () on espanjalaisen jalkapallojoukkueen FC Barcelonan hymni eli joukkueen kannustuslaulu. 

Hymnin sanat ovat katalaaninkieliset.
Se soi Camp Noun -stadionilla jokaisen FC Barcelonan kotiottelun aluksi, ja tavallisesti suurin osa yleisöstä osallistuu lauluun.

Barçan laulua laulettiin ensimmäistä kertaa vuonna 1974 Barcelonassa sijaitsevalla Camp Noun -stadionilla. 

Laulun ovat sanoittaneet Jaume Picas ja Josep María Espinàs, musiikin siihen on säveltänyt Manuel Valls, ja sen virallisen version esittäjänä toimii Coral Sant Jordi eli Pyhän Yrjön kuoro.
Rantanapsijat

**Rantanapsijat** (*Stigmatura*) on tyrannien heimoon kuuluva lintusuku.

## Rantanapsijoihin (''Stigmatura'') kuuluvia lajeja
* Isorantanapsija (*Stigmatura budytoides*)
* Pikkurantanapsija (*Stigmatura napensis*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Stigmatura
Vihernapsijat

**Vihernapsijat** (*Zimmerius*) on tyrannien heimoon kuuluva lintusuku. Suku on nimetty yhdysvaltalaisen lintutieteilijän John Todd Zimmerin kunniaksi. Sukuun kuuluu 12 lajia.

## Vihernapsijoihin (''Zimmerius'') kuuluvia lajeja
* Amazoninnapsija (*Zimmerius gracilipes*)
* Aripuanannapsija (*Zimmerius chicomendesi*)
* Boliviannapsija (*Zimmerius bolivianus*)
* Choconnapsija (*Zimmerius albigularis*)
* Keltanaamanapsija (*Zimmerius chrysops*)
* Kultakulmanapsija (*Zimmerius viridiflavus*)
* Mishanannapsija (*Zimmerius villarejoi*)
* Mistelinapsija (*Zimmerius vilissimus*)
* Punanokkanapsija (*Zimmerius cinereicapilla*)
* Valkokurkkunapsija (*Zimmerius acer*)
* Venezuelanvuorinapsija (*Zimmerius petersi*)
* Vuorinapsija (*Zimmerius improbus*)

## Lähteet

## Aiheesta muualla
*ITIS: Zimmerius
Kyle Broflovski

**Kyle Broflovski** on yksi *[[South Park]]* -televisiosarjan neljästä päähahmosta. Hän on Stanin lisäksi poikanelikon toinen ”järjen ääni”. Matt Stone, toinen *South Parkin* luojista, on kertonut, että Kylen hahmo perustuu löyhästi häneen itseensä.

## Ulkonäkö ja luonne

Kylella on pitkät, kiharat sekä punaiset hiukset, joiden vuoksi hän ei halua koskaan ottaa hattua pois päästään. Kylellä on useissa jaksoissa kilpailutilanne Ericin kanssa. Kyle on myös juutalainen ja saa kuulla tästä lähes koko ajan Ericiltä.

Kyle menestyy koulussa hyvin, hän saa yleensä parempia arvosanoja kuin muut.

Kyle sairastelee enemmän, kuin muut pojat. Hän on kärsinyt mm. tuhkarokosta, rannekanavaoireyhtymästä ja HI-viruksesta. Kylen äiti Sheila on myös maininnut, että Kyle sairastaa tyypin 1 diabetestä.
## Perhe ja ystävät

Kylen vanhemmat ovat Gerald ja Sheila Broflovski, ja he ovat South Parkin ainoa juutalaisperhe. Gerald on lakimies, ja äiti Sheila on ”kukkahattutätimäinen” sekä nipottaa usein asioista, jotka eivät häntä miellytä. Hän on esimerkiksi saanut pari kertaa suositun kanadalaisen ''Terrance ja Phillip'' -televisiosarjan lopetettua, koska hänen mielestään sen huumori ei ollut hyväksi lapsille. Kylellä on myös kolmevuotias kanadalaista syntyperää oleva adoptoitu pikkuveli Ike Broflovski. Kylen paras ystävä on Stan Marsh. Kyle ja Cartman eivät tule toimeen keskenään ja vaikka he jatkuvasti viettävät aikaa toistensa seurassa, ja ajoittain he eivät voi edes sietää toisiaan.

Kylellä on ollut lemmikkinä ensimmäisellä kaudella elefantti, jota yritettiin risteyttää Cartmanin minipossun kanssa, mutta tämän seurauksena oli vain opettaja Garrisonin näköinen possu. Sen jälkeen elefanttia ei ole näkynyt.

## Aiheesta muualla
*Kylen fan club
Alpha (albumi)

**Alpha** on progressiivista rockia soittavan Asia-yhtyeen toinen studioalbumi. Se julkaistiin vuonna 1983. Albumi sijoittui Yhdysvaltain albumilistan sijalle 36.

## Kappaleet
#
#
#
#
#
#
#
#
#
#

Kaikkien kappaleiden sävellys ja sanoitus John Wetton ja Geoff Downes, paitsi "The Smile Has Left Your Eyes" John Wetton

## Kokoonpano
*John Wetton – basso, laulu
*Carl Palmer – rummut, lyömäsoittimet
*Steve Howe – kitara, laulu
*Geoff Downes – kosketinsoittimet, laulu

## Lähteet
Debil

**Debil** on saksalaisen Die Ärzte -yhtyeen ensimmäinen studioalbumi, joka ilmestyi vuonna 1984. Albumin kappaleita kuultiin myös *Richy Guitar* -elokuvassa, jossa Die Ärzten jäsenet näyttelivät aloittelevaa yhtyettä. 21. lokakuuta 2005 julkaistiin albumista uusi versio nimellä Devil.

## Kappaleet
### Poikapuoli
# 
# 
# 
# 
# 
# 
# 

### Tyttöpuoli
# 
# 
# 
# 
# 
# 

### Bonuskappaleet uudelleenjulkaisulta ''Devil''
# 
# 
# 
# 
# 

### CD-ROM-osa uudelleenjulkaisulta ''Devil''
# 
# 

## Singlet
* *Paul* B-Puoli *Erna P.* kanssa
* *Zu spät* single- ja maxi-versiona B-Puolien *Ärzte-Theme* ja *Mädchen* kanssa
Vihernappaajat

**Vihernappaajat** (*Mionectes*) on napsijoiden heimoon kuuluva lintusuku. Sukuun kuuluu 5 lajia.

## Vihernappaajiin (''Mionectes'') kuuluvia lajeja
* Harmaapäänappaaja (*Mionectes rufiventris*)
* Pikkuvihernappaaja (*Mionectes macconnelli*)
* Vihernappaaja (*Mionectes oleagineus*)
* Viiruvihernappaaja (*Mionectes olivaceus*)
* Vuorivihernappaaja (*Mionectes striaticollis*)

## Lähteet

## Aiheesta muualla
*ITIS: Mionectes
Liliana Cavani

**Liliana Cavani** (s. 12. tammikuuta 1933 Carpi) on italialainen elokuvaohjaaja ja käsikirjoittaja. Hän opiskeli Bolognan yliopistossa kirjallisuutta ja kielitiedettä ja valmistuttuaan vuonna 1960 siirtyi opiskelemaan elokuva-alaa Roomassa (Centro Sperimentale di Cinematografia) vuosina 1961–1962. Hänet tunnetaan parhaiten vuonna 1974 valmistuneesta elokuvasta *[[Yöportieri]]*.

## Filmografia
* *[[Galileo (elokuva)|Galileo]]* (1968) – ohjaus
* *[[Ihmissyöjät]]* (1969) – ohjaus, käsikirjoitus
* *[[Nuoren naisen vierailu]]* (1971) – ohjaus, käsikirjoitus
* *[[Yöportieri]]* (1974) – ohjaus, käsikirjoitus
* *[[Milarepa (elokuva)|Milarepa]]* (1974) – ohjaus
* *[[Hyvän ja pahan tuolla puolen]]* (1977) – ohjaus, käsikirjoitus
* *[[La Pelle]]* (1981) – ohjaus
* *[[Suljettu ovi]]* (1982) – ohjaus, käsikirjoitus
* *[[Berliinin varjo]]* (1985) – ohjaus
* *[[Francesco (elokuva)|Francesco]]* (1989) – ohjaus
* *[[Ripley's Game]]* (2002) – ohjaus, käsikirjoitus
* *De Gasperi, l'uomo della speranza* (2005) – TV-sarjan ohjaus
* *Einstein* (2008) – TV-sarjan ohjaus
* *Un corpo in vendita* (2012) – valmisteilla

## Lähteet

## Aiheesta muualla
* 
*
Lemon Demon

**Lemon Demon** on Neil Cicieregan perustama yhtye.

## Historia
12-vuotiaasta 16-vuotiaaseen Neil Cicierega oli kirjoittanut instrumentaalisia musiikkikappaleita nimimerkeillä **Trapezoid** ja **Deporitaz**. Vuonna 2003 hän kuitenkin päätti kirjoittaa sanoituksia ja aidommankuuloisia kappaleita. Kirjoitettuaan kappaleittaan ja mietittyään suuntaamustaan jonkin aikaa, hän päätti nimetä yhtyeensä Lemon Demoniksi. Samana vuonna hän julkaisi kaksi ensimmäistä albumiaan.

Vuonna 2004, Neil onnistui hankkimaan naapurinsa ja lapsuuden ystävänsä Alora Lanzillotan (joka on tehnyt Neilin kanssa mm. *Potter Puppet Palseja*) basistiksi. Hänen taitojensa ja Neilin koskettimien (ja hänen iPodinsa rumpukomppivalikoiman) Lemon Demon oli valmis esittämään kappaleitaan livenä.

Vuoden 2005 lopulla Neil julkaisi internettiin ensimmäisen hittinsä "*The Ultimate Showdown of the Ultimate Destiny*". Kappaleen musiikkivideo on kerännyt yli 2 miljoonaa katsojaa ja kappaletta on soitettu myös radiossa.

Noin vuoden päästä Neil ja Alora ottivat yhtyeeseen Neilin lankomiehen, Charlie "Chooch Sergion kitaristiksi. Samana vuonna Lemon Demon piti ensimmäiset vuosittaiset festarinsa (tai tarkemmin sanottuna keikka/grillijuhla/bileet/yökylän) "Lemonic Demonaden", pihalla Neilin ja Aloran talojen välissä. Neil on sanonut tulleiden fanien hämmentäneen häntä.

Pitkää aikaa ei kulunut siitä, kun Lemon Demon vaihtoi iPod-rummut rumpaliin nimeltä Tony Wry. Juuri ennen seuraavia Lemonic Demonadeja, heidät kutsuttiin Michiganiin soittamaan Youmaconiin, suurille anime -festareille. Vaikka Lemon Demonilla ei ollut mitään tekemistä animen kanssa, he suostuivat.

Vuoden 2008 joulukuussa Cicierega ilmoitti Tony Wryn muuttaneen Detroitiin, ja että siksi Lemon Demon on nyt vailla rumpalia. Neil toivoo saavansa Lemon Demonille uuden rumpalin ennen seuraavia Lemonic Demonadeja.

## Merkittävät keikat

* 19. 11. 2005: Plain Street Studios, Rockland, MA
* 17. 6. 2006: AwsomeFest '06: Lyndeborough, NH
* 30. 7. 2006: Lemonic Demonade '06: Kingston, MA
* 11. 11. 2006: Plain Street Studios, Rockland MA
* 21. 4. 2007: Imagination Summit! at Toquet Hall: Westport, CT
* 29. 6. 2007: Lemonic Demonade '07: Kingston, MA
* 21. 9. 2007: Imagination Summit 2! at Knights of Columbus: Kingston, MA
* 2.-3. 11. 2007: Youmacon '07: Troy, MI
* 22. 3. 2008: Wrench in the Work: Willimantic, CT
* 18. 4. 2008: Knights of Columbus Show: Kingston, MA
* 25. 4. 2008: ROFLCon '08: Cambridge, MA
* 7. 6. 2008: AwsomeFest '08: Lyndeborough, NH
* 3. 8. 2008: Lemonic Demonade '08: Kingston, MA
* 10. 9. 2008: Youmacon '08: Detroit, MI

## Diskografia

### Albumit

* *Clown Circus* (2003)
* *Live From the Haunted Candle Shop* (2003)
* *Hip to the Javabean* (2004)
* *Damn Skippy* (2005)
* *Dinosaurchestra* (2006)
* *View-Monster* (2008)
* *[[Spirit Phone]]* (2016)

### EP:t
* *I Am Become Christmas* (2012)
* *Nature Tapes* (2014)

### Kokoelmat
* *Almanac 2009* (2009)
* *Live (Only Not)* (2011)

## Lähteet
Lemon Demonin viralliset sivut
Nordqvist

**Nordqvist Oy** on suomalainen perheyritys, joka on erikoistunut teen maahantuontiin, valmistukseen ja pakkaamiseen. Nordqvist on yksi Suomen suurimmista teenvalmistajista.

Yritys perustettiin vuonna 1979 Helsingissä Sirpa ja Hannu Nordqvistin toimesta. Alkujaan Nordqvist toimi vähittäiskauppaliikkeenä, joka tarjosi suomalaisille kuluttajille laajan valikoiman maustettuja ja maustamattomia teelaatuja omien herkkumyymälöidensä kautta. Yrityksen suosio kasvoi nopeasti ja pian se laajensi toimintaansa tukkukauppaan, aloittaen teen maahantuonnin ja pakkaamisen laajempaa jakelua varten.

Nykyään Nordqvistin päätoimipaikka sijaitsee Nurmijärvellä, jossa yritys on toiminut vuodesta 2018 lähtien. Yrityksellä on 28 työntekijää ja sen liikevaihto on noin 7,4 miljoonaa euroa (2024).

Yrityksen tavoitteena on laajentaa kansainvälistä toimintaansa siten, että viennin osuus liikevaihdosta kasvaisi merkittävästi seuraavan vuosikymmenen aikana. Nordqvistin tuotteita viedään jo useisiin maihin ja yritys pyrkii vahvistamaan asemaansa kansainvälisillä markkinoilla.

Nordqvist panostaa vahvasti vastuullisuuteen ja laatuun. Yritys käyttää ympäristöystävällisiä materiaalivaihtoehtoja tuotteissaan ja vaatii sosiaalisen vastuun sertifikaatit kaikilta toimittajiltaan.

Nordqvist on sitoutunut vähentämään toimintansa ympäristövaikutuksia ja edistämään hiilineutraaliutta. Nordqvistin Nurmijärven tehtaalla on tehty useita toimenpiteitä energiatehokkuuden parantamiseksi ja uusiutuvan energian hyödyntämiseksi. Tehtaan sähköenergia tuotetaan 100-prosenttisesti fossiilivapaalla, uusiutuvalla energialla, ja 95 prosenttia lämpöenergiasta tulee uusiutuvista lähteistä. Tehtaalle on myös asennettu aurinkopaneeleja, jotka tuottavat kestävää sähköä suoraan teen valmistusta varten.

## Lähteet

## Aiheesta muualla
* Kykyjä vastaavaa työtä (19.1.2006)  (vantaanlauri.fi)
* Teetalo työllistää vajaakuntoisia (19.01.2006) (vantaanlauri.fi)
* Vaihda vihreään (2007) (iltalehti.fi)
* Teetalo Nordqvist Oy tavoittelee kansainvälistä kasvua (22.06.2021) (yrittajat.fi)
* Nurmijärvellä toimiva teetalo luovii kansainvälisten yhtiöiden keskellä (03.03.2024) (aamuposti.fi)
* Nurmijärvellä maustetaan ja pakataan yli miljoona kiloa teetä vuodessa (05.07.2018) (nurmijärvenuutiset.fi)
Marcel Carné

**Marcel Carné** () oli ranskalainen elokuvaohjaaja. Hän aloitti uransa jo mykkäfilmin aikana. 1930-luvun lopulla hän nousi suosioon ranskalaisen elämän kuvaajana surumielisillä elokuvillaan *[[Sumujen laituri]]* ja *[[Varjojen yö]]*, joiden molempien miespääosaa näytteli Jean Gabin. Saksalaisten miehitettyä Ranskan Carné työskenteli Vichyn hallituksen alla ja onnistui kuvaamaan vuosina 1943–1945 mestariteoksensa *[[Paratiisin lapset (vuoden 1945 elokuva)|Paratiisin lapset]]*.) 

## Filmografia
**Nogent, Eldorado du dimanche* (1929), ohjaus
**Le Grand jeu* (*Uhkapeliä*, 1933), apulaisohjaaja
**Jenny* (1936), ohjaus
**Drôle de drame* (*Täydellinen rikos*, 1937), ohjaus
**Le Quai des brumes* (*[[Sumujen laituri]]*, 1938), ohjaus
**Hôtel du Nord* (*[[Hotel du Nord]]*, 1938,) ohjaus
**Le Jour se lève*, (*[[Varjojen yö]]*, 1939), ohjaus
**Les Visiteurs du soir* (*[[Ikuinen rakkaus]]*, 1942), ohjaus
**Les Enfants du paradis* (*[[Paratiisin lapset (vuoden 1945 elokuva)|Paratiisin lapset]]*, 1943), ohjaus
**Les Enfants du paradis* (*Paratiisin lapset 1-2*, 1945, ohjaus
**Les Portes de la nuit* (*[[Yön portit]]*, 1946), ohjaus
**La Marie du port* (1949), ohjaus
**Thérèse Raquin* (*Synnin palkka*, 1953), ohjaus
**L'Air de Paris* (*Kehäkettu*, 1954), ohjaus
**Le Pays d'où je viens* (*Rakkauden karuselli*, 1956), ohjaus, käsikirjoitus
**Les Tricheurs* (*[[Suurkaupungin nuorisoa]]*, 1958), ohjaus, käsikirjoitus
**Terrain vague* (*Uhma*, 1960), ohjaus, käsikirjoitus
**Du mouron pour les petits oiseaux* (*Muruja pikkulinnuille*, 1962), ohjaus, käsikirjoitus
**Trois chambres à Manhattan* (*[[Kolme huonetta Manhattanilla]]*, 1965), ohjaus
**Les Jeunes loups* (1968), ohjaus
**La Bible* (1977), ohjaus

## Lähteet
* 
* Muistokirjoitus  Helena Ylänen, HS 1996

### Viitteet
Edera Cordiale

**Edera Cordiale** (o.s. **Gentile**, 30. tammikuuta 1920 – 4. huhtikuuta 1993) oli italialainen kiekonheittäjä ja olympiamitalisti.

Cordiale saavutti kiekonheiton olympiahopeaa Lontoossa 1948 tuloksella oli 41,17&nbsp;m. Brysselin EM-kilpailuissa 1950 hän saavutti pronssia tuloksella 41,57&nbsp;m. Helsingin 1952 olympialaisissa hän sijoittui 14:nneksi tuloksella 38,22&nbsp;m.

## Lähteet

* 
* 
*
Jeanette Witziers-Timmer

**Jeanette Josephina Witziers-Timmer** (22. heinäkuuta 1923 – 25. tammikuuta 2005) oli alankomaalainen pikajuoksija ja olympiavoittaja.

"Nettie" Witziers-Timmer voitti Euroopan mestaruuden 4 × 100 metrin viestijuoksussa Oslossa 1946. Alankomaiden voittoaika oli 47,8&nbsp;s ja Witziers-Timmer juoksi toisen osuuden. Lontoon 1948 olympialaisissa Alankomaiden viestijoukkue voitti kultaa ajalla 47,5&nbsp;s ja Witziers-Timmer juoksi jälleen toisen osuuden.

## Lähteet

* 
*
Chinchasaaret

**Chinchasaaret** ovat pieni kolmen saaren muodostama saariryhmä 21 kilometrin päässä Perun rannikosta. Saaret olivat tärkeitä guanon takia, mutta se ehtyi vuoteen 1874 mennessä. Saarista suurin on Isla Chincha Norte, joka sijaitsee saariryhmän pohjoisosassa. Se on 1,3 kilometriä pitkä ja 0,9 kilometriä leveä. Toiseksi suurin saari Isla Chincha Centro on suurin piirtein samankokoinen. Eteläisin saari Isla Chincha Sur on saarista pienin, noin puolet suurimman koosta. Saarilla asui joskus chincha-intiaaneja. Espanja valloitti saaret espanjalais-eteläamerikkalaisessa sodassa vuosina 1844–1846.

## Lähteet

## Aiheesta muualla
Pensasnapsijat

**Pensasnapsijat** (*Sublegatus*) on tyrannien heimoon kuuluva lintusuku.

## Pensasnapsijoihin (''Sublegatus'') kuuluvia lajeja
* Mangrovenapsija (*Sublegatus arenarum*)
* Pensasnapsija (*Sublegatus modestus*)
* Ruskonapsija (*Sublegatus obscurior*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Sublegatus
Giuseppe Tosi

**Giuseppe Tosi** (25. toukokuuta 1916 – 10. heinäkuuta 1981) oli italialainen kiekonheittäjä ja olympiamitalisti.

Tosi saavutti urallaan neljissä arvokisoissa hopeamitalin ja hävisi jokaisessa maanmiehelleen Adolfo Consolinille. Oslon EM-kilpailuissa 1946 Tosi hävisi tuloksellaan 50,39&nbsp;m Consolinille 2,84 metriä. Lontoon 1948 olympialaisissa Tosin tulos oli 51,78&nbsp;m ja eroa Consoliniin tasan metri. Brysselin EM-kilpailuissa 1950 hän heitti tuloksen 52,31&nbsp;m ja hävisi Consolinille 1,44 metriä. Helsingin 1952 olympialaisissa hän sijoittui kahdeksanneksi tuloksella 49,03&nbsp;m mutta vielä Bernin EM-kilpailuissa 1954 hän sai hopeaa tuloksella 52,34&nbsp;m häviten Consolinille 1,10 metriä.

Tosi voitti Italian mestaruuden vuosina 1943, 1946, 1947, 1948 ja 1951. Hän paransi kahdesti Euroopan ennätystä: Perugiassa 18. heinäkuuta 1948 hän heitti tuloksen 54,78&nbsp;m ja Milanossa 22. elokuuta 1948 tuloksen 54,80&nbsp;m. Saman vuoden syyskuussa Adolfo Consolini otti ennätyksen takaisin itselleen.

## Lähteet
* 
* 
* 
*